Lav et referat af nedenstående tekst:

Tekst:
Efter at have været fastspændt i Danmarks højeste, hurtigste og største rutsjebane i lige knap syv timer er en vild (og kvalmende) dag nu slut for de to rekord-jægere Oliver og Kenneth der havde kastet sig ud i en duel om at køre flest ture i rutsjebanen Fønix, der er Fårup Sommerlands helt store trækplaster denne sæson. Og om det så er god eller dårlig reklame at de vilde rutsjebane ikke formåede at knække de to adrenalinjunkies, må være op til fortolkning, men virkeligheden er i hvert fald, at Olivers morgenmad ikke klarede de 110 ture i Fønix. Efter 50 ture måtte en pose hives frem, men hvis Kenneth troede at det ville betyde, han kunne tage rekorden alene, måtte han tro om. De to stædige deltagere ville nemlig ikke give op og blev til sidst enige om at køre hele dagen - sammen. De to rekordjægeres forudsætninger for at overvinde Fønix var dog også i top. Oliver arbejder til daglig som en del af besætningen på et fly i Forsvaret - og Kenneth har haft sæsonkort til Fårup Sommerland siden han var barn. Video: Se interviewet med de to Fønix-rekordindehavere

Referat:
Efter syv timers uafbrudt ræs i rutsjebanen Fønix er et vildt rekordforsøg nu overstået.